CELEX: 22005D0117
Language: et
Date: 2005-09-30 00:00:00
Title: EMP Ühiskomitee otsus nr 117/2005,  30. september 2005 , millega muudetakse EMP lepingu VI lisa (sotsiaalkindlustus)

22.12.2005   
            
            
               ET
            
            
               Euroopa Liidu Teataja
            
            
               L 339/20
            
         
      EMP ÜHISKOMITEE OTSUS
   
   nr 117/2005,
   30. september 2005,
   millega muudetakse EMP lepingu VI lisa (sotsiaalkindlustus)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu VI lisa on muudetud EMP ühiskomitee 11. märtsi 2005. aasta otsusega nr 43/2005 (1).
            
         
               (2)
            
            
               Komisjoni 13. jaanuari 2005. aasta määrus (EÜ) nr 77/2005, millega muudetakse nõukogu määrust (EMÜ) nr 574/72, millega määratakse kindlaks määruse (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes) rakendamise kord, (2) tuleb lepingusse inkorporeerida,
            
         ON VASTU VÕTNUD JÄRGMISE OTSUSE:
   Artikkel 1
   Lepingu VI lisa punkti 2 (nõukogu määrus (EMÜ) nr 574/72) muudetakse järgmiselt.
   
               1.
            
            
               Lisatakse järgmine taane:
               
                           “—
                        
                        
                           
                              32005 R 0077: komisjoni määrus (EÜ) nr 77/2005, 13. jaanuar 2005 (ELT L 16, 20.1.2005, lk 3).”
                        
                     
         
               2.
            
            
               Punkti 303 (ISLAND – TAANI), 323 (ISLAND – SOOME), 324 (ISLAND – ROOTSI) ja 327 (ISLAND – NORRA) tekst asendatakse kohanduses g järgmiselt:
               “Põhjamaade sotsiaalkindlustuskonventsiooni (18. august 2003) artikkel 15: Kokkulepe vastastikuse loobumise kohta tagasimaksmisest vastavalt määruse artikli 36 lõikele 3, artikli 63 lõikele 3 ja artikli 70 lõikele 3 (haiguse, raseduse ja sünnituse ning kutsehaiguse ja tööõnnetuse korral antavate mitterahaliste hüvitiste ja töötushüvitiste kulud) ning rakendusmääruse artikli 105 lõikele 2 (ametliku kontrolli ja arstliku läbivaatuse kulud).”
            
         
               3.
            
            
               Punkti 314 tekst (ISLAND – LUKSEMBURG) asendatakse kohanduses g järgmiselt:
               “30. novembri 2001. aasta kokkulepe sotsiaalkindlustusalaste kulude tagasimaksmise kohta.”
            
         Artikkel 2
   Määruse (EÜ) nr 77/2005 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 1. oktoobril 2005, tingimusel et EMP ühiskomiteele on edastatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 30. september 2005
      
         
            EMP ühiskomitee nimel
         
         
            eesistuja
         
         HSH Prinz Nikolaus von LIECHTENSTEIN
         
      
   
   
      (1)  ELT L 198, 28.7.2005, lk 45.
   
      (2)  ELT L 16, 20.1.2005, lk 3.
   
      (3)  Põhiseadusest tulenevaid nõudeid ei ole nimetatud.